b'\n_START_ARTICLE_\nGr\xc3\xa5t egern\n_START_SECTION_\nUdbredelse\n_START_PARAGRAPH_\nDet gr\xc3\xa5 egern har sin oprindelige udbredelse i det \xc3\xb8stlige USA, Midtvesten og det sydlige Canada. Ynglende gr\xc3\xa5t egern findes i Nova Scotia, men det er uvist om populationen er introduceret eller kommet dertil p\xc3\xa5 naturlig m\xc3\xa5de. Gr\xc3\xa5t egern er ogs\xc3\xa5 introduceret i Irland, Storbritannien, Italien, Sydafrika og Australien. I Australien blev det udryddet i 1973. Gr\xc3\xa5t egern i Europa skaber bekymringer, fordi det truer eksistensen af oprindelige egern, hvorfor gr\xc3\xa5t egern betragtes som en invasiv art i Europa.'